Борис Младенов-Young
„Mirror, mirror on the wall…“

chitanka.info

„Mirror, mirror on the wall…“[0]

Не те обичам вече, огледало!

Какво показваш — старческо лице

набръчкано, изпито, погрозняло…

Като се видя и ми става зле!

Защо ме правиш на карикатура?

Не знаеш ли, че да изглеждаш днес

красив и млад е признак на култура

и израз на престиж, и на финес?

А то ми заговори от стената:

„Ех, мило старче, как не го съзнаваш,

че в твоите дълбоки старини

не ти поглежда никой «красотата»,

а всеки гледа колко още даваш

и имаш ли останали пари!“

Сидни, Австралия — 2011 г.

[0] „Огледало, огледало на стената“ ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.